RESOLUCIÓN do 21 de marzo de 2005, da Delegación Provincial da Coruña, pola que se dispón o rexistro, o depósito e a publicación, no Diario Oficial de Galicia, do acordo de modificación do convenio colectivo do Concello de Arteixo.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 05/05/2005

Visto o expediente do acordo de modificación do convenio colectivo do Concello de Arteixo, que tivo entrada nesta delegación provincial da Consellería de Asuntos Sociais, Emprego e Relacións Laborais o día 17-3-2005 e subscrito pola parte económica polo Concello de Arteixo e pola parte social polo comité de empresa día 12-1-2005 e ratificado polo pleno da corporación do 24-2-2005, de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos
de traballo e Real decreto 2412/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordenar a súa inscrición no libro rexistro de convenios colectivos de traballo, nesta delegación provincial, e notificación ás representacións económica e social da comisión negociadora.
Segundo.-Ordenar o depósito do citado acordo no Servizo de Relacións Laborais, Sección de Mediación, Arbitraxe e Conciliación.
Terceiro.-Dispoñer a súa publicación no Diario Oficial de Galicia.
A Coruña, 21 de marzo de 2005.
Cristina Azpilcueta González
Delegada provincial da Coruña
Comisión negociadora do persoal laboral e o Concello de Arteixo
Mércores, 12 de xaneiro de 2005.
Membros presentes:
Rosario Figueiras Icasuriaga polo concello.
Cristina Garay como asesora.
Roberto Corral e Manuel Caridad polo CSI-CSIF.
Desiderio Gómez pola CIG.
Manuel González e José Luís Alonso pola UGT.
Previamente acórdase que o secretario sexa José Luís Alonso.
Ábrese a sesión coa explicación da proposta que presenta o comité de empresa sobre o reparto dos 61.200 euros ofertados polo concello.
José Luís expón que, en virtude das diferentes negociacións anteriores e as idas e voltas sobre ofertas e contraofertas, así como das conversas coa concelleira de persoal, presentou unha nova no pleno do comité de empresa que foi aprobada e que, nos seus contidos, di o seguinte:
Aceptación, por parte da representación dos traballadores, de que o convenio colectivo sexa de aplicación para o persoal recollido no cadro de persoal e nova distribución retributiva por grupos profesionais.
Polo tanto, ambas as dúas partes acordan o seguinte:
Primeiro.
Modificación parcial do actual convenio de persoal laboral do Concello de Arteixo, artigo 1º.-Ámbito de aplicación.
No canto de figurar «Os acordos que se recollen neste documento serán de aplicación a todo o persoal laboral que preste servizos no Concello de Arteixo» deberá figurar:
«Os acordos que se recollen neste documento serán de aplicación a todo o persoal laboral que, ocupando prazas contidas na relación de postos de traballo aprobada anualmente co orzamento municipal, preste servizos no Concello de Arteixo».
Segundo.
Modificación parcial do actual convenio de persoal laboral do Concello de Arteixo, anexo 1.A: cantidades que se percibirán segundo o catálogo de postos.
Queda establecido para o exercicio 2005 (a partir da súa entrada en vigor) a seguinte escala retributiva:
Grupo I: incremento mensual 22 euros: salario bruto mensual: 1.675,21 euros.
Grupo II: incremento mensual 28 euros: ídem: 1.470,15 euros.
Grupo III: incremento mensual 21 euros: ídem: 1.287,34 euros.
Grupo IV: incremento mensual 15 euros: ídem: 1.105,41 euros.
Grupos V-VI: incremento mensual 30  A: ídem: grupo V: 1.012,82 A e grupo VI: 872,13  A.
Ambas as partes, concello e representación dos traballadores, expresan a aprobación desta proposta nos termos expresados para levala a cabo de xeito inmediato dando conta aos servizos económicos do concello para que sexa reflectida no orzamento do ano 2005.
Ambas as partes acordan comezar as negociacións referentes á valoración de postos de traballo desde o próximo venres día 14 de xaneiro e, tomando como referencia este día de cada semana, reuniranse ata chegar a un acordo definitivo dentro dos 6 primeiros meses do ano. A representación sindical estará composta por un delegado por sindicato e contarase coa técnica de persoal para asesoramento.
Tamén se recolle nesta negociación a aprobación da reclasificación da praza de normalización lingüística, do grupo 3 ao grupo 2 do persoal laboral, que foi aprobada nun pleno do comité de empresa por maioría absoluta (votos a favor de UGT e CSI-CSIF e abstención da CIG).
Así mesmo, preséntaselle ao comité unha relación de cursos de formación para o persoal municipal.
Arteixo, 12 de xaneiro de 2005.
Polo concello:
Rosario Figueiras, concelleira de persoal.
Pola parte sindical:
Manuel González Teijeiro.
Roberto Corral.
José Luis Alonso.
Desiderio Gómez.
Manuel Caridad.
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA